**Referat bestyrelsesmøde tirsdag den 16. januar 2018**

Tilstede fra bestyrelsen: Lars Madsen, Søren Brøndsted, Kasper Madsen, Michael Otzen Suppleanter: Marlene Carstensen, Erik Jonassen

Referent: Kasper Madsen

1. Eftersyn af vinduer: Bestyrelsen vil igangsætte et eftersyn af vinduerne mod parkeringspladsen. Der er flere beboere som klager over at de er træge at åbne og derfor trænger de måske til en smøring og justering.
2. Køkkenpulje: Der har været tur til JKE design for de beboere som ønsker nyt køkken. Det er stadig muligt at tilmelde sig køkkenudskiftning. Henvendelse til Kim.
3. Låsesystem: I alle opgangsdøre + kælderdøre bliver låsen udskiftet til et briksystem i slutningen af februar. Dette er lagt ind i vores budget, så det har ingen konsekvens for huslejen.
4. Affaldssystem: Der vil blive indhentet tilbud om etablering af nedgravede affaldssystmer. Nærmere information følger senere.
5. Parkering ved den sidste blok: Der er stadig tilfælde af biler som parkeres uden for de afmærkede parkeringsbåse. Det forgår især ved den sidste blok, hvor parkeringspladserne er få. Bestyrelse understreger at det er forbudt at parkere uden for de afmærkede parkeringsbåse og at det er en overtrædelse af husordenen.
6. Hjertestarter: Bestyrelse vil ansøge TrygFonden om en hjertestarter. Hvis det bliver aktuelt skal den sættes op et offentligt tilgængeligt sted og der skal være en gruppe fra ejendommen der vil deltage i et kursus i hjertelungeredning.
7. Beboermappe: Bestyrelsen arbejder stadig med udfærdigelsen. I første omgang bliver mappe digital. Det vil betyde at den vil kunne hentes fra vores hjemmeside/facebookgruppe. De beboere som ikke har mulighed for dette, vil kunne hente mappen i papirudgave hos Dennis.
8. Evt: Grønnegården for enden af den sidste blok er blevet renset. Hvis du har grønt affald så kan det leveres der. Det er IKKE til palstikposer og krukker, dem skal du tage med hjem igen.

Bestyrelsen Lejerbo afd. 163.